Η περιπέτεια των Τριών Γκάριντεμπ

«Η περιπέτεια των Τριών Γκάριντεμπ» είναι μία από τις 56 ιστορίες του Σέρλοκ Χολμς που γράφτηκε από τον Βρετανό συγγραφέα Σερ Άρθουρ Κόναν Ντόιλ. Αποτελεί μία από τις 12 σπονδυλωτές ιστορίες της συλλογής διηγημάτων «Το Σημειωματάριο του Σέρλοκ Χολμς» (1927) (The Case-Book of Sherlock Holmes), που δημοσιεύθηκε για πρώτη φορά στο Collier's στις Ηνωμένες Πολιτείες στις 25 Οκτωβρίου 1924, και στο The Strand Magazine στο Ηνωμένο Βασίλειο τον Ιανουάριο του 1925.

Σύμφωνα με την αφήγηση του Δρ. Γουάτσον στην εισαγωγή, η ιστορία αυτή χρονολογείται στα «τέλη του Ιουνίου του 1902 ... τον ίδιο μήνα που ο Χολμς αρνήθηκε τον τίτλο του ιππότη, για υπηρεσίες που ίσως κάποια μέρα να περιγραφούν».

 Πλοκή 
μικρογραφία|Χόλμς, Γουάτσον και Τζον Γκάριντεμπ - εικονογραφία του 1925 από τον Χάουαρντ Έλκοκ
Ο Χόλμς λαμβάνει ένα γράμμα από έναν άνδρα που ονομάζεται Νέιθαν Γκαριντεμπ από την οδό Λίτλ Ράιντερ Στριτ 136 (Little Ryder Street), ο οποίος του ζητά να τον βοηθήσει βρει τους συνεπώνυμούς του. Έχει ενημερωθεί από τον Τζον Γκάριντεμπ, έναν Αμερικανό από το Κάνσας, ότι αν βρει άλλον έναν Γκάριντεμπ θα κληρονομήσει μια μεγάλη περιουσία.

Ο Αμερικανός επισκέπτεται τους Χόλμς και Γουάτσον στην οδό Μπέικερ 221Β και εκφράζει τη δυσαρέσκειά του που ο Νέιθαν απευθύνθηκε σε ιδιωτικό ντετέκτιβ. Ο Τζον Γκάριντεμπ, ο οποίος ισχυρίζεται ότι είναι δικηγόρος, λέει πως συνάντησε στο Κάνσας έναν εκατομμυριούχο γαιοκτήμονα, τον Αλεξάντερ Χάμιλτον Γκάριντεμπ, ο οποίος του κληροδότησε την περιουσία του των 15 εκατομμυρίων δολαρίων, με την προϋπόθεση να βρει δύο ακόμη άνδρες με το ίδιο επώνυμο, και να τη μοιραστούν εξίσου. Ο Τζον προσθέτει ότι ήρθε στην Αγγλία για να ψάξει ανθρώπους με αυτό το επώνυμο, καθώς οι έρευνές του να βρει κάποιον στη χώρα του απέτυχαν. Μέχρι στιγμής, έχει βρει μόνο τον Νέιθαν.

Ο Χόλμς αντιλαμβάνεται ότι ο Τζον Γκάριντεμπ είναι στο Λονδίνο για αρκετό καιρό, και δεν ήρθε πρόσφατα, όπως ισχυρίζεται. Όταν ο Χόλμς αναφέρει έναν φανταστικό πολιτικό του Κάνσας, ο Τζον Γκάριντεμπ λέει ότι κάποτε τον συνάντησε. Ο Χόλμς δεν αποκαλύπτει πως κατάλαβε ότι ο Τζον Γκάριντεμπ ψεύδεται, και αντίθετα κανονίζει να συναντήσει τον Νέιθαν Γκάριντεντ. Όταν ο Χόλμς φτάνει στην οδό Λίτλ Ράιντερ, παρατηρεί την πινακίδα με το όνομα του Νέιθαν Γκαρίντεμπ έξω από το σπίτι. Είναι εμφανές ότι ήταν τοποθετημένη εδώ και χρόνια, πράγμα που οδηγεί τον Χόλμς στο συμπέρασμα ότι αυτό είναι το πραγματικό του όνομα.

Ο Νέιθαν Γκάριντεμπ είναι ένας εκκεντρικός ηλικιωμένος που συλλέγει τα πάντα από αρχαία νομίσματα μέχρι παλιά κόκαλα. Τα δωμάτια του Νέιθαν μοιάζουν με μουσείο, αλλά δεν υπάρχουν αντικείμενα με χρηματική αξία. Δεν είναι σαφές τι μπορεί να αναζητά ο Αμερικανός.

Κατά τη διάρκεια της επίσκεψης καταφθάνει και ο Τζον Γκάριντεμπ, καθώς υποτίθεται βρήκε μια αγγελία στην εφημερίδα που φέρεται ότι δημοσιεύθηκε από έναν Χάουαρντ Γκάριντεμπ στο πλαίσιο της εργασίας του. Ο Χόλμς συμπεραίνει ότι ο ίδιος ο Τζον Γκάριντεμπ δημοσίευσε την αγγελία, καθώς οι όροι και η ορθογραφία είναι σαφώς αμερικανικά αγγλικά. Παρά τις αντιρρήσεις του Νέιθαν, ο Τζον Γκάριντεμπ επιμένει ότι πρέπει να ταξιδέψει στο Μπέρμιγχαμ και να συναντήσει  τον Χάουαρντ Γκάριντεμπ. Ο Χόλμς συνειδητοποιεί ότι το πλήρες σχέδιο είναι να βγει προσωρινά ο Νέιθαν από τη μέση.

Την επόμενη μέρα, ο Χόλμς πηγαίνει να δει τον Επιθεωρητή Λεστράντ στη Σκότλαντ Γιάρντ και ταυτοποιεί τον Τζον Γκάριντεμπ ως Τζέιμς Γουίντερ, ή Μόρκροφτ, ή «ο δολοφόνος» Έβανς, ο οποίος δραπέτευσε από τη φυλακή αφού πυροβόλησε τρεις άνδρες στις Ηνωμένες Πολιτείες. Στο Λονδίνο, είχε σκοτώσει τον Ρότζερ Πρέσκοτ, έναν πλαστογράφο του Σικάγο, η περιγραφή του οποίου ταιριάζει με τον πρώην ένοικο ενός δωματίου του Νέιθαν Γκάριντεμπ. Ο Χόλμς και ο Γουάτσον πηγαίνουν στο σπίτι του Γκάριντεμπ οπλισμένοι. Σύντομα φτάνει ο Γουίντερ και οι  Χόλμς και  Γουάτσον τον παρακολουθούν κρυμμένοι να ανοίγει με λοστό μια καταπτακτή, αποκαλύπτοντας ένα μικρό κελάρι. Τον συλλαμβάνουν, αλλά καταφέρνει να πυροβολήσει δύο φορές, πετυχαίνοντας τον Γουάτσον στο πόδι. Ο Χόλμς αναστατώνεται από τον τραυματισμό του Γουάτσον, και χτυπάει δυνατά τον Γουίντερ στο κεφάλι με τη λαβή του όπλου. Ευτυχώς, η πληγή του Γουάτσον είναι επιφανειακή. Το κελάρι περιέχει ένα τυπογραφείο και σωρούς πλαστά χαρτονομίσματα, κρυμμένα εκεί από τον Πρέσκοτ, τον άνθρωπο που είχε σκοτώσει ο Γουίντερ .

Ο Γουίντερ στέλνεται πίσω στη φυλακή. Ο Νέιθαν Γκάριντεμπ, τρομερά απογοητευμένος, καταλήγει σε γηροκομείο.  Πολλοί άνδρες του τμήματος έρευνας εγκληματιών είναι χαρούμενοι που επιτέλους βρέθηκε ο εξοπλισμός του Πρέσκοτ. Παρά το γεγονός ότι πληγώθηκε, ο Γουάτσον φαίνεται να είναι ο πιο ευτυχισμένος στο τέλος αυτής της περιπέτειας, δηλώνοντας, έχοντας υπόψη του τον πανικό και την οργή του Χολμς για τον πυροβολισμό του φίλου του, ότι «Αξίζει όχι μόνο μια πληγή, αλλά πολλές πληγές, να γνωρίζει κανείς το βάθος της πίστης και της αγάπης που κρύβεται πίσω από αυτό το παγερό προσωπείο».

 Ιστορία έκδοσης 
«Η περιπέτεια των τριών Γκάριμπεντ» εκδόθηκε στις ΗΠΑ  από τον Collier's στις 25 Οκτωβρίου 1924, και στο Ηνωμένο Βασίλειο από το The Strand Magazine τον Ιανουάριο του 1925. Το διήγημα εκδόθηκε με τρία εικονογραφήματα του Τζον Ρίτσαρντ Φλάναγκαν στο Collier's, και πέντε του Χάουαρντ Ήλκοκ στο Strand. Συμπεριλήφθηκε στη Συλλογή Διηγημάτων «Το σημειωματάριο του Σέρλοκ Χολμς», που εκδόθηκε στην Αγγλία και την Αμερική τον Ιούνιο του 1927.

 Προσαρμογές 

 Ραδιοφωνικές και ακουστικές παραστάσεις 
Η ιστορία προσαρμόστηκε από την Έντιθ Μέισερ ως επεισόδιο της αμερικανικής ραδιοφωνικής σειράς «Οι περιπέτειες του Σέρλοκ Χόλμς». Το επεισόδιο μεταδόθηκε στις 2 Ιουνίου 1932, με τον Ρίτσαρντ Γκόρντον ως Σέρλοκ Χολμς και τον Λι Λόβελ ως Δρ. Γουάτσον.

Άλλες παραστάσεις της ιστορίας προσαρμοσμένες επίσης από τη Μέισερ, μεταδόθηκαν στην αμερικανική ραδιοφωνική σειρά «Οι νέες περιπέτειες του Σέρλοκ Χολμς» στις 25 Δεκεμβρίου 1939 (με τον Μπάζιλ Ράθμποουν ως Χολμς και τον Νάιτζελ Μπρους ως Γουάτσον,  και στις 9 Μαΐου 1949 (με τον Τζον Στάνλεϊ ως Χολμς και τον Γουέντελ Χολμς ως Γουάτσον).

Μια ραδιοφωνική διασκευή της ιστορίας, η οποία δραματοποιήθηκε από τον Μάικλ Χάρντγουικ, μεταδόθηκε το 1964 από το BBC Light Programme, ως μέρος της ραδιοφωνικής σειράς 1952-1969, με τον Κάρλτον Χόμπς ως Χόλμς και τον Νόρμαν Σέλι ως Γουάτσον.

«Οι τρεις Γκάριντεμπ» δραματοποιήθηκε για το BBC Radio 4 το 1994 από τον Ντάβιντ Άστον ως μέρος της ραδιοφωνικής σειράς 1989-1998 με τον Κλάιβ Μέρρισον ως Χόλμς και τον Μάικλ Γουίλιαμς ως Γουάτσον και τον Λου Χίρς ως Τζον ΓκάριντεμπBert Coules. "The Casebook of Sherlock Holmes". The BBC complete audio Sherlock Holmes. Retrieved 12 December 2016..

Το 2009, η ιστορία προσαρμόστηκε για το ραδιόφωνο ως μέρος των Κλασικών Περιπέτειων του Σέρλοκ Χολμς, μιας σειράς στην αμερικανική ραδιοφωνική εκπομπή Imagination Theatre, με τον Τζον Πάτρικ Λόρι ως Χολμς και τον Λόρενς Άλμπερτ ως ΓουάτσονWright, Stewart (30 April 2019). "The Classic Adventures of Sherlock Holmes: Broadcast Log" (PDF). Old-Time Radio. Retrieved 9 June 2020..

 Τηλεόραση 
Το τότε νεοσυσταθέν NBC ζήτησε άδεια από την Λαίδη Κόναν Ντόιλ να παράγει το διήγημα «Οι τρεις Γκάριντεμπ»για την αμερικανική τηλεόραση το 1937Peter Haining (1994). The Television Sherlock Holmes. Virgin Books. p. 44. ISBN 0-86369-793-3.. Αυτή θα ήταν η πρώτη τηλεοπτική προσαρμογή του ντετέκτιβ του Ντόιλ. Ο Λούις Έκτορ υποδυόταν τον Χολμς με τον Γουίλιαμ Πόντμορ ως Γουάτσον.

Το 1994 η ιστορία προσαρμόστηκε και πάλι για την τηλεόραση. Ο Τζέρεμι Μπρέτ αρρώστησε κατά τη διάρκεια της παραγωγής της τηλεοπτικής προσαρμογής αυτής της ιστορίας (η οποία ήταν επίσης μια σύγκλιση με το «Η περιπέτεια της πέτρας του Μαζαρίν» και μεταδόθηκε με τον τελευταίο τίτλο) και έτσι ο ρόλος του Χολμς στην πλοκή αναλήφθηκε από τον Μάικροφτ Χολμς με τον Τσαρλς Γκρέι να κληθεί άμεσα για να επαναλάβει τον ρόλο του ως μεγαλύτερος αδελφός του Σέρλοκ. Μερικοί σημειώνουν ότι «Εκτός από το ότι είναι εξαιρετικά απολαυστικό, Τα Απομνημονεύματα του Σέρλοκ Χολμς έχουν το ατυχές πλεονέκτημα της αποτύπωσης της πτώσης της υγείας του Τζέρεμι Μπρετ, από επεισόδιο σε επεισόδιο.»The Memoirs of Sherlock Holmes Archived 4 February 2009 at the Wayback Machine

Η υπόθεση αναφέρεται στο επεισόδιο του Σέρλοκ .«Το Τελικό Πρόβλημα».

 Παραπομπές 

 Πηγές 






 The Casebook of Sherlock Holmes, including The Adventure of the Three GarridebsσεΤυπικά ηλεκτρονικά βιβλία